《穷理》
宋代·林希逸

磨旋盖倚机谁悟，镜缺弦生意最深。知历知星方识性，潜天潜地要非心。

山须鳌负诬仙圣，潮为鲸来误古今。我不信书祇自信，千年未必有知音。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。